Læknablaðið á stórafmæli um þessar mundir en í ársbyrjun 2005 verða liðin 90 ár frá útkomu fyrsta tölublaðsins . Eru þau ekki mörg íslensku tímaritin sem geta státað af jafnvirðulegum aldri . Af því tilefni bauð blaðið ýmsum velunnurum sínum til örlítils gleðskapar á vopnahlésdaginn 11. nóvember . Þar mátti sjá marga þá sem lagt hafa blaðinu lið með skrifum , ritrýni , starfskröftum og öðru . Védís Skarphéðinsdóttir ritstjórnarfulltrúi bauð gesti velkomna og Örn Bjarnason fyrrum ritstjóri flutti ávarp . Auk þess léku þrír ágætir tónlistarmenn , þau Jóhanna Þórhallsdóttir , Tómas R. Einarsson og Aðalheiður Þorsteinsdóttir , af fingrum fram meðan gestir nutu veitinga og spjölluðu saman . Ljósmyndari gekk um ritstjórnarskrifstofur blaðsins og myndaði gestina .